stanford-oval/wikipedia huggingface dataset:
Antoine de Jussieu
Elämä ja ura

Jussieun isä oli maineikas apteekkari Christophe de Jussieu (tai Dejussieu), joka julkaisi teoksen Nouveau traité de la thériaque (1708). Antoine opiskeli lääketiedettä Montpellierin yliopistossa. Hän lähti Pariisiin vuonna 1708. Joseph Pitton de Tournefort, jonka seuraajaksi Jardin des Plantesin johtoon hänet nimitettiin Guy-Crescent Fagonin suosituksesta, kuoli samana vuonna. Vuoteen 1711 mennessä hän oli Ranskan tiedeakatemian jäsen. Hän teki kasvitieteellisiä tutkimusmatkoja veljensä Bernard de Jussieun kanssa Espanjassa, Portugalissa ja Etelä-Ranskassa, ja kuvaili niiden tuloksia Ranskan tiedeakatemian julkaisuissa vuosina 1712–1744.
Jussieun omilla julkaisuilla muun muassa kasvitieteestä, ihmisen anatomiasta, eläintieteestä, paleontologiasta ja mineralogiasta ei ole suurta merkitystä, mutta hän toimitti Tournefortin Institutiones rei herbariae -teoksen painoksen (3 nidettä, 1719) sekä Jacques Barrelierin postuumisti ilmestyneen kasvitieteellisen pääteoksen Plantae per Galliam, Hispaniam, et Italiam observatae. (1714). Jussieun kuoleman jälkeen julkaistiin Traité des vertus des plantes (1771). Hän harjoitti lääketiedettä pääasiassa köyhien parissa.
Aiheesta muualla

Kuvia tai muita tiedostoja aiheesta Antoine de Jussieu Wikimedia Commonsissa
Atlantic Council

Atlantic Council on yhdysvaltalainen ajatushautomo, joka keskittyy poliittisiin, talous- ja turvallisuusasioihin. Se pitää päämajaansa Washingtonissa. Se on perustettu 1961. Se tukee atlantismia, Yhdysvaltain ja Euroopan suhteita ja sitä on nimitetty "Naton ajatushautomoksi".
Atlantic Council on vuosia luettu Pennsylvanian yliopiston indeksissä maailman vaikutusvaltaisimpien ajatushautomojen joukkoon.tarvitaan parempi lähde
Vuonna 2009 silloinen Atlantic Councilin johtokunnan puheenjohtaja James L. Jones siirtyi Obaman hallintoon kansallisen turvallisuuden neuvonantajaksi. Hänen tilalleen tuli senaattori Chuck Hagel. Hagelista tuli neljä vuotta myöhemmin puolustusministeri, jolloin hänen tilalleen tuli kenraali Brent Scowcroft. Vuonna 2014 johtoon valittiin Jon Huntsman, Jr.
Nykyinen (2023) johtaja on Goldman Sachsin johtaja John F. W. Rogers.
Toiminta

Atlantic Council on luonut laajoja verkostoja. Se kuuluu Atlantic Treaty Association (ATA) -järjestöön, johon kuuluu eri maissa toimivia vastaavia järjestöjä, esimerkiksi Suomen Atlantti-Seura (Atlantic Council of Finland).
Arne Rolighed

| Arne Rolighed> Tanskan terveysministeri |
| --- | --- |
 Poul Nyrup Rasmussenin IV hallitus 21. joulukuuta 2000 – 27. marraskuuta 2001  
Edeltäjä:  Sonja Mikkelsen
Seuraaja:  Lars Løkke Rasmussen
Henkilötiedot
Koko nimi:  Arne Josefsen Rolighed
Syntynyt: 2. kesäkuuta 1947 (ikä 77) Flade, Tanska
Tiedot
Puolue:  Sosiaalidemokraatit
Tutkinnot:  Aarhusin yliopisto
Arne Josefsen Rolighed (s. 2. kesäkuuta 1947 Flade) on tanskalainen sosiaalidemokraattinen poliitikko. Hän on toiminut Tanskan terveysministerinä vuosina 2000–2001.
Aiheesta muualla

Arne Rolighed Tanskan kansankäräjien verkkosivuilla (tanskaksi)
Antoine Wiertz

| Antoine Wiertz |
| --- | --- |
 Wiertzin oma kuva
Henkilötiedot
Syntynyt: 22. helmikuuta 1806 Dinant, Alankomaiden yhdistynyt kuningaskunta
Kuollut: 18. kesäkuuta 1865 (59 vuotta) Bryssel, Belgia
Kansalaisuus:  belgialainen
Taiteilija
Ala:  maalaustaide, kuvanveisto
Taidesuuntaus:  romantiikka
Antoine Wiertz (22. helmikuuta 1806 Dinant, Alankomaiden yhdistynyt kuningaskunta – 18. kesäkuuta 1865 Bryssel, Belgia) oli belgialainen romantiikan ajan taidemaalari ja kuvanveistäjä.
Elämä

Wiertz oli räätälin poika. Hänen isänsä laittoi hänet opiskelemaan nuorena musiikkia, piirustusta ja kielioppia. Wiertzin taidot tunnustettiin jo nuorena, ja hänet lähetettiin Antwerpeniin taideakatemiaan, jossa hän opiskeli Willem Herreynsin ja Mathieu van Breen alaisuudessa. Wiertz asui Ranskassa 1829–1832. Hän voitti Prix de Romen 1832 ja pääsi sen turvin opiskelemaan Roomaan, Ranskan akatemiaan. Wiertz opiskeli Italiassa 1834–1836, ja häntä opetti Horace Vernet.
Italiassa Wiertz siirtyi pois maisemien ja roomalaisten elämän maalaamisesta. Hän jatkoi huomattavasti haastavimmilla projekteilla. Wiertzin maalaus Les Grecs et les Troyens se disputant le corps de Patrocle ("Kreikkalaiset ja troijalaiset taistelevat Patrokloksen ruumiista") sai hyvän vastaanoton Italiassa ja Belgiassa, ja Wiertz tarjosi maalausta myös Pariisin salonkiin. Pariisissa maalaus sai kuitenkin huonoa palautetta, ja Wiertz päätti pettymyksen jälkeen olla hakematta Ranskan kansalaisuutta.
Vuonna 1839 Wiertz muutti Liègeen äitinsä kanssa. Hän maalasi elääkseen muotokuvia, mutta samalla hän teki myös maalauksia mytologisista ja historiallisista aiheista. Wiertzin äiti kuoli 1844, mikä oli kova isku hänelle. Hän muutti tämän jälkeen Liègestä Brysseliin. Vuonna 1847 Wiertz maalasi ehkä kuuluisimman taulunsa Deux jeunes filles—La Belle Rosine ("Kaksi nuorta naista — Kaunis Rosine"). Vuonna 1850 Belgian hallitus rakensi Wiertzille studion vastineeksi muutaman työstä. Studio rakennettiin Paestumissa sijaitsevien kreikkalaisrakennusten mallin mukaan. Wiertz kuoli studiossaan 1865. Hänen ruumiinsa palsamoitiin muinaisegyptiläiseen tapaan, ja hänet haudattiin Ixellesin kunnalliselle hautausmaalle.
Aiheesta muualla

Kuvia tai muita tiedostoja aiheesta Antoine Wiertz Wikimedia Commonsissa
Antoine Wiertz Artcyclopediassa (englanniksi)
Deux jeunes filles—La Belle Rosine
Arnold Bruggink

Arnold Bruggink
Arnold Bruggink (s. 24. heinäkuuta 1977 Almelo, Overijssel, Alankomaat) on alankomaalainen jalkapalloilija. Brugginkin pelipaikka oli hyökkääjä.
Ura

Bruggink aloitti uransa pikkuseura RKVV Stevossa. Hänen ensimmäinen ammattilaisseuransa oli FC Twente, josta hän siirtyi neljän kauden jälkeen PSV Eindhoveniin. PSV:ssä Bruggink pelasi monta menestyksekästä kautta ja tuli tunnetuksi ympäri Eurooppaa pelaten muun muassa  hyviä eurocup-otteluita. Vuonna 2003 hän siirtyi yhden kauden ajaksi Espanjaan, Real Mallorcan joukkueeseen. Kauden jälkeen Bruggink palasi takaisin kotimaahansa, SC Heerenveenin riveihin.
Kahden Heerenveen-kauden jälkeen Bruggink siirtyi 2006 Saksan Bundesliigassa pelanneen Hannover 96:n paitaan. Hollantilaishyökkääjä viihtyi Hannoverissa neljä kautta ja pelasi 111 liigaottelua. Hän siirtyi kaudeksi 2010–2011 kasvattajaseuraansa FC Twenteen ja lopetti uransa kauden jälkeen.
Alankomaiden maajoukkueessa Bruggink debytoi 2. syyskuuta 2000 Irlantia vastaan. Hän on pelannut yhteensä kaksi maaottelua.
Sarjaottelut

1993–1994 FC Twente (9 ottelua/4 maalia)
1994–1995 FC Twente (27/9)
1995–1996 FC Twente (32/12)
1996–1997 FC Twente (31/9)
1997–1998 PSV Eindhoven (25/9)
1998–1999 PSV Eindhoven (24/5)
1999–2000 PSV Eindhoven (30/19)
2000–2001 PSV Eindhoven (25/13)
2001–2002 PSV Eindhoven (26/4)
2002–2003 PSV Eindhoven (22/9)
2003–2004 Real Mallorca (26/7)
2004–2005 SC Heerenveen (22/1)
| 0 | 1 | 2 |
| --- | --- | --- |
| Edeltäjä: Mark van Bommel | Alankomaiden vuoden nuori pelaaja 2000 | Seuraaja: Rafael van der Vaart |
Arne Oluf Andersen

| Arne Oluf Andersen> Tanskan tutkimusministeri |
| --- | --- |
 Poul Nyrup Rasmussenin I hallitus 28. tammikuuta 1994 – 27. syyskuuta 1994  
Edeltäjä:  Svend Bergstein
Seuraaja:  Frank Jensen
Tanskan kirkkoministeri
 Poul Nyrup Rasmussenin I hallitus 23. tammikuuta 1993 – 28. tammikuuta 1994  
Edeltäjä:  Torben Rechendorff
Seuraaja:  Birte Weiss
Henkilötiedot
Syntynyt: 16. marraskuuta 1939 (ikä 84) Frederikshavn, Tanska
Tiedot
Puolue:  Keskustademokraatit (vuoteen 2006)
Arne Oluf Andersen (s. 16. marraskuuta 1939 Frederikshavn) on tanskalainen poliitikko. Hän on toiminut Tanskan kirkkoministerinä vuosina 1993–1994 ja tutkimusministerinä vuonna 1994. Hän kuului Keskustademokraatteihin vuoteen 2006, jolloin hän erosi vastalauseena sille, että puolue yritti saada Naser Khaderista puheenjohtajan.
Aiheesta muualla

Arne Oluf Andersen Tanskan kansankäräjien verkkosivuilla (tanskaksi)
Augusta Vörlund

Flora Augusta Vörlund (6. kesäkuuta 1807 Turku – 15. helmikuuta 1869 Uusikaupunki) oli suomalainen ruotsiksi kirjoittanut runoilija.
Vörlund toimi tyttöpensionaatin johtajana Uudessakaupungissa. Vuonna 1853 hän julkaisi yhdessä ystävänsä Wendla Randelinin kanssa kirjallisen kalenterin nimeltä Alku. Teos sisälsi Vörlundin (nimimerkki Augusta) runoja ja Wendla Randelinin (nimimerkki Wendela) Suomen sodan aikoihin sijoittuvan Maria-nimisen novellin.
Teoksia

Alku, poetisk kalender af Vendela [Randelin] och Augusta [Vörlund].   Frenckell, Helsingfors 1853
Badal Roy

Badal Roy (bengaliksi বাদল রায়, alun perin Amerendra Roy Choudhury; 16. lokakuuta 1939 Comilla – 18. tammikuuta 2022 Wilmington, Delaware) oli bangladeshilaissyntyinen, vuodesta 1968 Yhdysvalloissa asunut tablansoittaja.
Roy sai maisterin arvon tilastotieteessä. Hän voitti yliopistoaikanaan kansalliset tennis- ja pöytätennismestaruudet. Varhaisimman opetuksensa tablansoitossa Roy sai sukulaismieheltään. Vuonna 1968 hän muutti New Yorkiin, jossa hän sai opetusta Alla Rakhalta. Roy työskenteli plokkarina ja tarjoilijana intialaisessa ravintolassa Manhattanilla, jossa hän myös soitti tablaa. John McLaughlin tapasi Royn ravintolassa ja tarjosi tälle työtä. Roy levytti ensimmäisen kerran McLaughlinin albumilla My Goal's Beyond (1971). Vuonna 1972 hän soitti Miles Davisin levyllä On the Corner. Yhteistyö Davisin kanssa jatkui albumilla Get Up with It (1974).
Vuonna 1988 Roy liittyi Ornette Colemanin Prime Time -yhtyeeseen. Hän soitti Prime Timen viimeisellä albumilla Tone Dialing (1995). Royn yhteistyökumppaneiden joukossa olivat myös Dave Liebman, Steve Gorn, Mike Richmond, Naná Vasconcelos, Jon Hassell, Steve Turre, Michael Wolff, Bill Laswell, Don Cherry, Herbie Mann, Pharoah Sanders, Dizzy Gillespie, Lonnie Liston Smith, Andreas Vollenweider ja Yoko Ono. Vuonna 1997 Roy julkaisi ensimmäisen albuminsa (One in the Pocket) oman yhtyeensä johtajana. Hän kuoli koronavirusinfektioon vuonna 2022.
Anahí Giovanna Puente Portillo

| Anahi Giovanna Puente Portilla |
| --- | --- |
 Anahi, 2008.
Henkilötiedot
Syntynyt: 14. toukokuuta 1983 (ikä 41)
Ammatti:  laulaja, lauluntekijä, näyttelijä
Muusikko
Taiteilijanimi:  Anahí
Aktiivisena:  1985-
Tyylilajit:  Pop, latin pop, dance-pop, Pop-laulaja
Soittimet:  laulu
Levy-yhtiöt:  Para Musica (1996–1998), Fonovisa (2000–2001), EMI/Capitol Records (2004–)
 Nimikirjoitus
Aiheesta muualla
www.anahionline.com
  [ Muokkaa Wikidatassa ] [ ohje ]  
Anahí Giovanna Puente Portillo eli Anahí (s. 14. toukokuuta 1983) on meksikolainen näyttelijä ja laulaja. Soolouran lisäksi hän on laulanut RBD-ryhmässä.
Diskografia > Sooloalbumit

Anahí (1992)
Hoy es Mañana? (1995)
Anclado en mi corazón (1997)
Baby Blue (2000)
Una Rebelde en Solitario (2006)
Mi Delirio (2009)
Kiertueet

El Universo Conspira: Pocket Show (2009)
Mi Delirio World Tour (2009-2011)
Muu diskografia

Anahí julkaisi seuraavat albumit osana RBD:
Rebelde (2004)
Nuestro Amor (2005)
Celestial (2006)
Rebels (2006)
Empezar desde Cero (2007)
Para olvidarte de mi (2009)
Muu diskografia > DVD:t

Tour Generación RBD En Vivo (2005)
Live in Hollywood (2006)
Live In Rio (2007)
Hecho en España (2007)
Live In Brasília (2009)
Tournée do Adeus (2009)
Aiheesta muualla

Wikimedia Commonsissa on kuvia tai muita tiedostoja aiheesta .
Anahín kotisivu (Arkistoitu – Internet Archive) (espanjaksi) (englanniksi) (portugaliksi)
Arany János utcan metroasema

Arany János utca on Budapestin metron linjan 3 asema Pestin puolella Unkarin pääkaupungissa Budapestissa. Asema on maanalainen ja se on avattu vuonna 1981. Pyhän Tapanin kirkko ja Unkarin keskuspankki sijaitsevat aseman lähellä.
Anthony Quinn

| Anthony Quinn |
| --- | --- |
 Anthony Quinn vuonna 1988.
Henkilötiedot
Koko nimi:  Antonio Rodolfo Quinn Oaxaca
Syntynyt: 21. huhtikuuta 1915 Chihuahua, Meksiko
Kuollut: 3. kesäkuuta 2001 (86 vuotta) Boston, Yhdysvallat
Ammatti:  näyttelijä, taidemaalari, kirjoittaja
Puoliso:  Katherine DeMille (1937–1965)   Jolanda Addolori (1966–1997)   Kathy Benvin (1997–2001)
Näyttelijä
Aktiivisena:  1936–2001
Palkinnot
 Oscar (1953, 1957) 
 Nimikirjoitus
Aiheesta muualla
www.anthonyquinn.com
IMDb 
Elonet
Anthony Quinn (alunp. Manuel Antonio Rodolfo Quinn Oaxaca); (21. huhtikuuta 1915 Chihuahua, Meksiko – 3. kesäkuuta 2001) oli meksikolais-yhdysvaltalainen näyttelijä, taidemaalari ja kirjoittaja. Hänet muistetaan parhaiten roolisuorituksistaan elokuvissa Kerro minulle, Zorbas ja Viva Zapata.
Quinnilla oli irlantilais-meksikolaiset juuret, ja hänen äidinäitinsä oli cherokee. Perhe muutti Kaliforniaan Anthonyn ollessa lapsi.
Uransa alussa Quinn näytteli meksikolaisrosvoja ja muita ulkomaalaisia Paramountin 1940-luvun elokuvissa. Vuoteen 1947 mennessä hän oli esiintynyt yli 50 elokuvassa: italialaisena, arabisheikkinä, kiinalaisena sissinä ja intiaanina. Kun Hollywoodissa oli käynnissä kommunistien vastainen vaino, Quinn siirtyi muutamaksi vuodeksi teatteriin jossa sai menestystä Broadwayllä. Hän palasi elokuviin 1951, ja vuonna 1952 hän sai sivuosa-oscarin Marlon Brandon vastanäyttelijänä Elia Kazanin ohjaamassa elokuvassa Viva Zapata!. Toisen sivuosa-Oscarinsa hän sai esittäessään Paul Gauguinia Vincente Minnellin elokuvassa Hän rakasti elämää.
Yksityiselämä

Hänen vaimojaan olivat Cecil B. DeMillen tytär Katherine DeMille (1937-1965), Jolanda Addolori (1966-1997) ja Katherine Benvin (1997-).
Hänellä on yhteensä 12 lasta. Ensimmäisestä avioliitosta Christopher (1938–1941), Christina (s. 1941), Catalina (s.1942), Duncan (s. 1945) ja Valentina (s. 1952). Toisesta avioliitosta näyttelijä Francesco Quinn (1963–2011) elokuvassa Platoon, näyttelijä Danny Quinn (s. 1964) ja näyttelijä, kuvanveistäjä Lorenzo Quinn (s. 1966).  Suhteesta tapahtumatuottaja Friedel Dunbarin kanssa Sean Quinn (s. 1973) ja Alexander Anthony Quinn (s. 1976). Suhteesta sihteerinsä Katherine Benvinin kanssa Antonia Patricia Rose Quinn (s. 1993) ja Ryan Nicholas Quinn (s. 1996). He avioituivat vuonna 1997.
Aiheesta muualla

Wikimedia Commonsissa on kuvia tai muita tiedostoja aiheesta .
Anthony Quinn Internet Movie Databasessa. (englanniksi)
Anthony Quinn Elonetissä.
Augusta Read Thomas

| Augusta Read Thomas |
| --- | --- |
 Augusta Read Thomas vuonna 2020.
Henkilötiedot
Syntynyt: 24. huhtikuuta 1964 (ikä 60) Glen Cove, New York
Kansalaisuus:  Yhdysvallat
Ammatti:  säveltäjä
Aiheesta muualla
Kotisivut
  [ Muokkaa Wikidatassa ] [ ohje ]  
Augusta Read Thomas (s. 24. huhtikuuta 1964 Glen Cove, New York) on yhdysvaltalainen säveltäjä. Hän valmistui Lontoon Royal Academy of Musicista. Hänestä tuli sen Fellow vuonna 2004. Hän kuuluu Yhdysvaltain taide- ja kirjallisuusakatemiaan ja Yhdysvaltain taide- ja tiedeakatemiaan. Thomas oli vuosina 1997–2006 Chicagon sinfoniaorkesterin Mead-nimikkosäveltäjä. Vuonna 2007 hänen teoksensa Astral Canticle pääsi Pulitzer-finaaliin. Chanticleerin Colors of Love -levy, joka sisältää kaksi Thomasin sävellystä, on Grammy-palkittu. Thomasin musiikin kustantaa G. Schirmer Inc., ja hänen musiikkiaan on julkaistu kymmenillä levytyksillä.
Aiheesta muualla

Viralliset sivut (englanniksi)
Arantila

Arantilankoskea Kokemäenjoen alajuoksulle päin kuvattuna.
Arantila on taajama Nakkilan kunnassa. Se on osa kunnan keskustaajamaa ja sijaitsee sen itäpuolella, Kokemäenjoen etelärannalla. Lähinnä pientaloista muodostuvaan Arantilaan kuuluvat myös aivan joen tuntumassa olevat Hohtarin ja Penttalan asuinalueet.
Kokemäenjoessa virtaava Arantilankoski on yksi lounaisen Suomen suosituimmista perhokalastuspaikoista. Joen ylittää sen kohdalla vuonna 1990 valmistunut Arantilan silta. Sillan tuntumassa sijaitsee uimaranta, kajakkivuokraamo sekä tilausravintola.
Arantila on vanhastaan kuulunut 1400-luvulla perustetun Villilän kartanon maihin.
Aiheesta muualla

Arantilan silta ja -koski nettikamerassa (Arkistoitu – Internet Archive)
Avellan, Niilo J.: ”Entisen Ulvilan pitäjän maatilat III: Arantila”, Satakunta - Kotiseutututkimuksia V, s. 147–150.  Satakuntalainen osakunta, 1925.  Näköisversio verkossa (pdf).
Anttoni Tapio

| Anttoni Tapio> Henkilötiedot |
| --- | --- |
Koko nimi:  Anttoni Tapio
Syntynyt: 23. kesäkuuta 1992 (ikä 32) Ylämaa, Suomi
Kansalaisuus:   Suomi
Koripalloilija
Pelipaikka:  Heittävä takamies
Pituus:  193 cm
Paino:  83 kg
Nyk. joukkue:   Lappeenrannan NMKY
Sarja:  Korisliiga
Pelaajaura
Seurajoukkueet
2007–2008 2009–:   Lappeenrannan NMKY  Lappeenrannan NMKY
Anttoni Tapio (s. 23. kesäkuuta 1992 Ylämaa) on suomalainen koripalloilija, joka edustaa Lappeenrannan NMKY:ta. Hän on pelannut urallaan kuusi nuorten maaottelua.
Ura

Tapio on Lappeenrannan NMKY:n kasvatti ja hän debytoi seuran edustusjoukkueessa jo kaudella 2007–2008, jolloin hän pelasi kauden aikana kolme ottelua. Kauden päätteeksi joukkue voitti SM-pronssia.
Hänen peliminuuttinsa nousivat merkittävästi kaudella 2010–2011, jolloin hän teki keskimäärin 4,1 pistettä ottelua kohden ja pelasi 29 ottelua.
Aiheesta muualla

Korisliigan pelaajaprofiili[vanhentunut linkki]
Bada

Bada voi tarkoittaa seuraavia:
Bada, Samsungin kehittämä mobiililaitteiden käyttöjärjestelmä
Sunday Bada, nigerialainen juoksija
Bada, taajama Torsbyn kunnassa Ruotsissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bada”, voi hakea sivunnimihaulla, laajalla sivunnimihaulla tai tekstihaulla.
Badaber

| Badaber |
| --- | --- |
 Badaber
 Koordinaatit: 33°57′28″N, 71°34′25″E 
Valtio:   Pakistan
Provinssi:  Khyber Pakhtunkhwa
Infobox OKVirheellinen NIMI-arvo: 
Badaber on pikkukaupunki Pakistanin Khyber Pakhtunkhwan maakunnassa. Paikalla sijaitsee nykyisin Pakistanin ilmavoimien tukikohta. Aikaisemmin sillä on ollut myös Yhdysvaltain ilmavoimien toimintaa.
Badaber sijaitsee noin 10 kilometriä etelään Peshawarin kaupungista. Vuosina 1958–1970 Badaberissa toimi Yhdysvaltain ilmavoimien tiedustelun salainen tukikohta. Badaberista lähti ilmaan esimerkiksi Neuvostoliittoon suuntautunut Gary Powersin U-2-vakoilulento, joka ammuttiin alas Neuvostoliiton yllä 1. toukokuuta 1961.
Afganistanin sodan sytyttyä Pakistanin puolelle alkoi saapua pakolaisia Afganistanista. Yksi suurimmsita pakolaisleireistä perustettiin Badaberiin. Leirin asukasluku oli vuonna 1981 29 012. Paikalla alettiin kouluttamaan  Burhan al-Din Rabbanin Afganistanin Islamilaisen Yhdistyksen asejoukkoja, jotka sotivat Neuvostoliittoa vastaan Afganistanissa. Badaberissa sijaitsi myös vankilalinnoitus, jota käytettiin aseiden ja ammusten varastointiin. Paikalle tuotiin lopuolta myös joitakin sotavankeja, heidän joukossaan neuvostoliittolaisia. Sotavankien käynnistämä Badaberin kapina huhtikuussa 1985 päättyi räjähdykseen linnalla ja sen tuhoutumiseen.
Badaberissa on sittemmin sijainnut Pakistanin ilmavoimien tukikohta. Sillä ei ole ollut lentotoimintaa, mutta sillä on asunut Peshawarin lentotukikohdan työntekijöitä. Alueen turvallisuustilanne oli huono vuoden 2008 jälkeen. Vuonna 2015 Tehrik-i-Taliban Pakistan (TTP) teki 16 henkilön hengen vaatineen iskun ilmavoimien tukikohtaan.
Bad beat

Bad Beat on pokeritermi. Sillä tarkoitetaan sitä, kun pelaaja häviää alun perin todennäköisyyksien perusteella paremmalla kädellä huonommalle kädelle.
Esimerkkitilanteessa pelaaja A:lla on kädessään kaksi ässää (A-A). Pelaaja B pitää kädessään kuningasta ja kuningatarta (K-Q). Pelaaja B saa muodostettua hyvällä onnella pöytään tulevista viidestä yhteiskortista kaksi paria (K-K-Q-Q) ja näin ollen voittaa Pelaaja A:n yhden parin (A-A). Näin ollen pelaaja A kärsi "bad beatin".
Yleisesti "bad beatilla" kuitenkin tarkoitetaan tilannetta, jossa hävinneellä pelaajalla on kädessään todella vahva käsi. Esimerkiksi jos pelaaja häviää täyskädellä ässät täynnä kuninkaita (A-A-A-K-K) värisuoralle (A-K-Q-J-10 samaa maata).
Joillakin kasinoilla ja nettipokerisivustoilla on käytössä käteispeleissä ns. bad beat jackpot (BBJ). Bad beatissa häviävälle pelaajalle maksetaan "lohdutuspalkintona" bad beat jackpot. Palkinnon suuruus ja ehdot riippuvat pelipaikasta. Usein ehdot bad beat jackpotin saavuttamisessa ovat melko kovat, esimerkiksi jotkut sivustot vaativat, että häviäjällä tulee olla vähintään täyskäsi, ässät täynnä kuninkaita (A-A-A-K-K) ja usein molempia/kaikkia käsikortteja tulee käyttää pelistä riippuen.
Jotkut pokeriammattilaiset ovat sitä mieltä, että nykyään vaaditaan enemmän taitoa selviytyä bad beateista henkisesti kuin ennen, sillä tuurilla pelaavia amatöörejä on alkanut ilmaantua paljon pokeriturnauksiin. Pahan bad beatin kärsinyt pelaajaa saattaa alkaa pelata epävarmasti ja uhkarohkeasti seuraavissa käsissä ja näin ollen hävitä helposti, eli mennä "tilttiin".
Arkhamin mielisairaala

Arkhamin mielisairaala (engl. Arkham Asylum) tai yksinkertaisesti vain Arkham on kuvitteellinen psykiatrinen sairaala, joka esiintyy yhdysvaltalaisen DC Comicsin julkaisemissa sarjakuvissa, pääasiassa Batman-tarinoissa. Lukuisat Batmanin viholliset (kuten Jokeri, Myrkkymuratti, Arvuuttaja, Kaksinaama, Linnunpelätin, Killer Croc, Savinaama, Hullu Hatuntekijä, Pakkasherra ja Harley Quinn) ovat olleet potilaana Arkhamissa ja myös paenneet sieltä.
Muissa medioissa

Arkham on olennainen osa Batmanin seikkailuja, ja se on ollut mukana myös muissa medioissa kuin sarjakuvalehdissä.
Muissa medioissa > Televisiossa

Barry Allen mainitsee Arkhamin The Flash -televisiosarjan jaksossa.
Muissa medioissa > Elokuvissa

Batman Forever -elokuvassa Arkham nähtiin elokuvan lopussa. Alun perin mukana oli myös kohtaus, jossa Kaksinaama pakenee Arkhamista elokuvan alussa, mutta se leikattiin lopulta pois.
Elokuvassa Batman & Robin Arkham nähdään monesti.
Elokuvassa Batman Begins Arkham esiintyy paljon isommassa roolissa kuin aiemmin. Jonathan Crane (tunnetaan myös Linnunpelättimenä) käyttää esimerkiksi Arkhamin vesiputkistoa pelkokaasun levittämisessä Gothamin vesiin.
Harvey Dent, Batman ja Alfred mainitsevat Arkhamin ohimennen Batman Beginsin jatko-osassa Yön ritari, mutta asiaa ei käsitellä sen enempää.
Yön ritarin paluussa mainitaan, että kaikki Arkhamin potilaat (Jokeria lukuun ottamatta) siirrettiin Blackgaten vankilaan Harvey Dentin kuoleman vuoksi.
Batman v Superman: Dawn of Justicen Ultimate Editionissa Batman paljastaa vankilassa istuvalle Lex Luthorille järjestäneensä tälle siirron Arkhamiin.
Arkham esiintyy Suicide Squadin takaumakohtauksissa.
Elokuvassa Joker päähenkilö Jokeri käy varastamassa Arkhamista äitinsä potilastiedot ja myöhemmin hänet passitetaan sinne jäätyään kiinni useiden ihmisten murhaamisesta ja osallisuudestaan Gothamin levottomuuksiin.
Muissa medioissa > Videopeleissä

Arkham on ensimmäinen kenttä SNES-peli Batman Foreverissä.
Arkham on yksi pelin tasoista Batman Begins -elokuvaan perustuvassa pelissä.
Arkham toimii vihollisten päämajana Lego Batman: The Video Gamessä, kun taas Lepakkoluola sankareiden.
Batman: Arkham Asylum sijoittuu kokonaan Arkhamiin, jonka vallan Jokeri kaappaa.
Arkham esiintyy myös pelissä DC Universe Online.
Batman: Arkham Cityssä (jatko-osa Batman: Arkham Asylumille), Arkham ja Blackgate on siirretty Gothamin keskusalueelle Quincy Sharpin toimesta.
Arkham esiintyy pelissä Lego Batman 2: DC Super Heroes, jossa Lex Luthor vapauttaa Jokerin saadakseen apua synteettisen kryptoniitin luomisessa presidenttikampanjan onnistumiseksi. Tämän vuoksi myös muut Arkhamin potilaat pääsevät karkuteille.
Arkham on pelattava taso tappelupelissä Injustice: Gods Among Us. Se sisältää myös muita vihollisia, jotka aiheuttavat vahinkoa pelaajille siirtymissä.
Arkham mainitaan Batman: Arkham Originsissa (esiosa Batman: Arkham Asylumille).
Jason Todd viittaa Arkhamiin Batman: Arkham Knight -pelissä.